Diari Oficial de la Generalitat Valenciana


Sumari del DOGV 8289, del 08-05-2018 (2018/3846)

RESOLUCIÓ de 27 de març de 2018, de la Presidència del Consorci Hospital General Universitari de València (CHGUV), per la qual es resol el procés d'avaluació de l'acompliment de les funcions de diverses places de direcció de caràcter assistencial del CHGUV, corresponents a les convocatòries novembre/2000 i CM/03/2004.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8289

Data del DOGV
:   08-05-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/3846


Data del document
:   27-03-2018

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 27 de març de 2018, de la Presidència del Consorci Hospital General Universitari de València (CHGUV), per la qual es resol el procés d'avaluació de l'acompliment de les funcions de diverses places de direcció de caràcter assistencial del CHGUV, corresponents a les convocatòries novembre/2000 i CM/03/2004. [2018/3846]  
Les bases generals per a la provisió de places que comporten direcció, aprovades per la Resolució de la Presidència del CHGUV, de data 23 d'octubre de 2009 (DOGV 6141, 10.11.2009), regulen en la base 17a i en la disposició transitòria el present procés d'avaluació, a l'efecte de la continuïtat en l'acompliment de les funcions de les places de direcció en l'àmbit del CHGUV.  
Per Resolució de la Presidència del Consorci HGUV, de data 26 de gener de 2015 (DOGV 7461, 9 de febrer de 2015 i correcció d'errors en el DOGV 7480, 06.03.2015), es resolen els processos d'avaluació de l'acompliment de les funcions de diverses places de direcció de caràcter assistencial, on s'estableixen els efectes economicoadministratius dels corresponents nomenaments, el caràcter temporal d'aquests i la submissió a avaluació del seu acompliment pel període que en cada cas s'assenyala.  
A aquest efecte, en els termes que en les referides bases generals s'estableixen, s'ha dut a terme el present procés d'avaluació de les direccions assistencials exercides de manera efectiva durant el període establit de quatre anys, i que figuren en l'annex de la present resolució.  
  
La respectiva comissió d'avaluació, nomenada a aquest efecte mitjançant Resolució de la Presidència del CHGUV de 7 de febrer de 2018 (DOGV 8237, 19.02.2018), ha emés informe favorable sobre la persona candidata i n'ha proposat la continuïtat.  
Vista la Resolució de 15 de gener de 2018, de la Presidència del CHGUV, per la qual s'aproven les bases generals de les convocatòries de provisió de places de direcció (DOGV 8245, 01.03.2018), i considerant el contingut de les disposicions transitòria i derogatòria.  
En conseqüència amb tot això, i d'acord amb la proposta de la respectiva comissió d'avaluació, i amb les atribucions de l'apartat primer de l'Acord de 12 de desembre de 2003, del Consell de Govern, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, la Presidència del CHGUV resol:  
  
  
Confirmar la continuïtat de les persones que figuren en l'annex de la present resolució en l'acompliment de les funcions de la plaça que en cada cas s'especifica.  
El nomenament té caràcter temporal i es troba sotmés a avaluació quadriennal de l'acompliment de les funcions, a l'efecte de la seua continuïtat, en els termes establerts en les bases generals de provisió de places de direcció, aprovades per la Resolució de 15 de gener de 2018, de la Presidència del CHGUV (DOGV 8245, d'1.03.2018).  
A aquest efecte les persones interessades han de presentar en la data que s'indica en l'annex, referida al període que s'hi assenyala, la documentació i el projecte memòria establits en la base 18a de les referides bases generals. En cas que no es fera així, es consideraria que aquestes persones renuncien a participar en el procés d'avaluació i, en consequència, a la seua continuïtat en la plaça.  
La Direcció de Recursos Humans haurà de realitzar els actes administratius oportuns per a l'eficàcia d'aquesta resolució.  
Contra aquest acte, que esgota la via administrativa, pot interposar-se potestativament un recurs de reposició davant d'aquest mateix òrgan, en el termini d'un mes comptat des de l'endemà de la seua publicació o, directament, un recurs contenciós administratiu en el termini de dos mesos comptats de la mateixa manera, davant del jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú, així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 27 de març de 2018.- La presidenta del CHGUV i consellera de Sanitat Universal i Salut Pública: Carmen Montón Giménez